पुरानो दल छाडेर नयाँ निर्माण अनौठो घटना होइन। तैपनि डा. भट्टराईको यो पहल आफैंमा चर्चायोग्य बन्नुमा केही कारण छन्। दस वर्ष लामो ‘दीर्घकालीन जनयुद्ध’ परित्याग गरी मूलधारको राजनीतिमा सक्रिय डा. भट्टराईका निम्ति दल छाडेर हिँड्नैपर्ने परिस्थिति सिर्जना भयो। आफ्नै नेतृत्वमा उक्त दललाई डोहोर्‍याउने परिस्थिति धेरै प्रयास गर्दा पनि उनले पाउन नसकेका हुन्। तैपनि दलभित्र उनको प्रभावशाली स्थान थियो। सम्पूर्ण नेतृत्व नपाए पनि कार्यकर्ता र जनतामाझ आफ्नो प्रभावकारी छवि स्थापित गरिसकेकै थिए।
